ஜோராவர் (இலகு ரக பீரங்கி வண்டி)

ஜோராவர் எல் டி (Zorawar LT),  இமயமலை போன்ற மிக உயரமான போர்க்களங்களில், குறிப்பாக லடாக் போன்ற, சீன எல்லையை ஒட்டியுள்ள பகுதிகளில்  இந்தியத் தரைப்படையினர் பயன்படுத்துவதற்காக,  இந்தியப் போர் ஊர்திகள் ஆராய்ச்சி மற்றும் வளர்ச்சி நிறுவனம்  (DRDO) மற்றும் லார்சன் அன்ட் டூப்ரோ நிறுவனம் இணைந்து உள்நாட்டில் தயாரிக்கப்படும் ஒரு இலகு ரக பீரங்கிகளுடன் கூடிய கவச வாகனம் ஆகும். இது குஜராத் மாநிலத்தின் சூரத் மாவட்டத்திலுள்ள துறைமுக நகரான அசிராவில் தயாரிக்கப்படுகிறது. 

இதன் முன்மாதிரி பீரங்கி வண்டி 6 சூலை 2024 அன்று வெளியியானது. DRDO unveils indigenous light tank Zorawarமுதல்கட்டமாக 59 இலகு ரக ஜோராவர் பீரங்கி வண்டிகள் தயாரிக்க இந்திய இராணுவம் கேட்டுக் கொண்டுள்ளது. 2027ஆம் ஆண்டிற்குள் 295 ஜோராவர் இலகு ரக பீரங்கி வண்டிகளை செய்யத் திட்டமிட்டுள்ளது. India showcases light battle tank 'Zorawar' for high-altitude warfare- What is the 'Zorawar' light battle tank that India will deploy at China border? 

25 டன் எடை கொண்ட ஜோராவரின் பீரங்கி வண்டிக்கான  8V199 ரக எஞ்சின் ரோல்ஸ்ராய் நிறுவனம் அக்டோபர் 2024ல் வழங்க உள்ளது. 
 Light tank ‘Zorawar’ goes through test trial, likely to be inducted into Army by 2027இந்த இலகு ரக ஜோராவர் பீரங்கி வண்டிகளை உலங்கு வானூர்திகளில்  எளிதாக லடாக் போன்ற சீன எல்லைப்புறங்களில் கொண்டு செல்ல முடியும்.

ஜோரவார் பீரங்கியின் தேவை
40 முதல் 70 டன் எடை கொண்ட முதன்மை பீரங்கி வண்டிகளை இமயமலை போன்ற உயரமான போர்க்களங்களுக்கு எளிதாக கொண்டு செல்ல இயலாத காரணத்தினால், 25 டன்கள் கொண்ட ஜோராவர் போன்ற இலகு ரக பீரங்கி வண்டிகளை உற்பத்தி செய்ய காரணமானது.

பெயர்க் காரணம்
ஜம்மு காஷ்மீரை ஆண்ட  டோக்ரா பேரரசின் தலைமைப் படைத்தலைவரான ஜோராவர் சிங் நினைவாக இந்த இலகு ரக பீரங்கி வண்டிக்கு ஜோராவர் எனப்பெயரிடப்பட்டது.

 கொள்முதல் 
தொடக்க கட்டமாக இந்திய இராணுவம் 59 ஜோராவர் இலகு ரக வண்டிகளை உற்பத்தி செய்ய லார்சன் அன்ட் டூப்ரோ நிறுவனத்திற்கு அனுமதி வழங்கியுள்ளது. மீதமுள்ள 295 ஜோராவர் பீரங்கிகளை 2027ஆம் ஆண்டிற்குள் உற்பத்தி செய்ய திட்டமிடப்பட்டுள்ளது.
மேலும் பாரத் போர்ஜ் நிறுவனம் ஜோராவர் பீரங்கி வண்டிகளை தயாரிக்க 14 மே 2024 அன்று திட்டமிட்டுள்ளது.

எதிர்காலத்தில் இயக்குபவர்கள் 

 இந்தியத் தரைப்படை  - 59  உற்பத்தி செய்ய அனுமதி; எதிர்காலத்தில் 295 உற்பத்தி செய்ய திட்டம்.

இதனையும் காண்க
 முதன்மை பீரங்கி வண்டி
 அர்ஜுன் பீரங்கி வண்டி
 மேற்கோள்கள்

பகுப்பு:போரிடும் கவச வண்டிகள்

பகுப்பு:கவசப் படைக்கலங்கள்